Kawasaki Concept J to be launched soon, two youtube teasers posted - Tech News Hindi News, India TV
दुनिया की सबसे बड़ी मोटरसाइकिल निर्माताओं में से एक कावासाकी एक ऐसी 'ट्राइक' पर काम कर रही है जो लॉन्च होने के बाद मार्केट में तहलका मचा सकती है...
Edited by: IndiaTV Hindi Desk [Published on:20 Jan 2018, 4:03 PM IST]
तोक्यो: दुनिया की सबसे बड़ी मोटरसाइकिल निर्माताओं में से एक कावासाकी एक ऐसी 'ट्राइक' पर काम कर रही है जो लॉन्च होने के बाद मार्केट में तहलका मचा सकती है। कंपनी ने J Concept नाम की इस इलेक्ट्रिक थ्री-वीलर का प्रोटोटाइप सबसे पहले 2013 तोक्यो मोटर शो में दिखाया था। एक बार फिर से कावासाकी की यह करिश्माई कॉन्सेप्ट मोटरसाइकिल चर्चा में है क्योंकि कंपनी ने 12 जनवरी को YouTube पर इसका टीजर वीडियो लॉन्च किया है। इसके अलावा 5 जनवरी को भी कावासाकी अमेरिका ने इसका एक यूट्यूब टीजर लॉन्च किया था।
रिपोर्ट्स के मुताबिक, J Concept एक इलेक्ट्रिक मोटरसाइकिल है। इसके मोटर को पावर देने के लिए इस ट्राइक में तीन बैटरियां लगाई गई हैं। इसके बीच में एक हरे रंग का सिलिंडर दिखाई दे रहा है जिसके बारे में माना जा रहा है कि यह इसकी बैटरी है। इसके अलावा बाइक में कम्फर्ट और स्पोर्ट्स जैसे अलग-अलग राइडिंग मोड्स भी दिए गए हैं। इन मोड्स के जरिए बाइकर्स अपनी राइडिंग पोजिशन बदल सकते हैं। जैसा कि तस्वीर से ही साफ है, जे कॉन्सेप्ट में आगे की तरफ 2 पहिए दिए गए हैं जबकि पीछे एक पहिया मौजूद है।
हालांकि कंपनी की तरफ से जे कॉन्सेप्ट की लॉन्चिंग के बारे में कोई जानकारी नहीं दी गई है, लेकिन एक के बाद एक यूट्यूब टीजर्स के रिलीज होने के बाद सुगबुगाहट बढ़ गई है। टेक दिग्गजों की बात पर यकीन करें तो कंपनी जल्द ही अपनी इस कॉन्सेप्ट बाइक को प्रॉडक्शन के लिए भेज सकती है। उम्मीद जताई जा रही है कि बाइक का प्रॉडक्शन मॉडल 2019 में कभी भी सड़कों पर उतर सकता है। आपको बताया दें कि यामाहा भी इस साल ‘निकेन’ नाम की एक ट्राइक मार्केट में उतारने की तैयारी कर रही है।
Web Title: Kawasaki Concept J to be launched soon, two youtube teasers posted
Previous Storyसिर्फ 2,999 रुपये में मिलेगा 4,000mAh बैटरी और 13MP कैमरे वाला यह फोन, जानें कैसे! Next Storyनौकरी की तलाश है? आपके काम आ सकता है यह मोबाइल ऐप, जानें क्या है खास